Emmylou Harris

**Emmylou Harris** (født 1947) er en amerikansk musiker, sanger og låtskriver innen country, folk, alternativ rock og americana. 

Hun har gitt ut over 30 album som har solgt mer enn 15 millioner eksemplarer. Hun har mottatt Polarprisen og vunnet et dusin Grammy-priser (hun har blitt nominert 46 ganger) inkludert en æres-Grammy. Hun har ledet band, fremført andres musikk og til dels laget sin egen musikk. På *[[Rolling Stone]]s* liste over tidenes beste countrymusikere er Harris på 58. plass.

Harris har bidratt til countrymusikkens troverdighet og har løsrevet den fra dens konservative image, og har samtidig vært sjangeroverskridende, skriver The Independent. Hun har ytt motstand mot den tradisjonelle og kommersielle countrymusikken: «Jeg røkte countrymusikk, men inhalerte ikke» uttalte hun selv. Siden hun sto begynte å stå på egne ben på 1970-tallet har hun vært kjent for sin uavhengighet, integritet og vilje til å følge sin egen smak og interesser har gjort henne til et forbilde for yngre artister. Hun oppgir selv Anna og Kate McGarrigle som musikalske forbilder, andre forbilder er Neil Young, Otis Redding, Aretha Franklin, Dolores Keane  og George Jones. Hun har spilt inn musikk sammen med blant andre Linda Ronstadt, Dolly Parton og Mark Knopfler.

Sangstemmen beskrives som en vakker, lett og uttrykksfull sopran, men med lite kraft og lite spennvidde. Harris regnes som en dyktig arrangør av musikk med treffsikkert utvalg av repertorar og musikere, og som en middels dyktig gitarist. Hun beskrives som en dyktig talentspeider og oppdaget blant annet Gillian Welch før hun var kjent. Harris spilt inn eller fremført mange låter av andre kjente artister blant annet «The Boxer» av Simon & Garfunkel, «Pancho and Lefty» av Townes Van Zandt og sanger av Gram Parsons, Neil Young, Lucinda Williams, Bob Dylan og Anna McGarrigle. 

## Bakgrunn og familie

Emmylou Harris ble født 2. april 1947 på East End Memorial Hospital i Birmingham i Alabama. 

Faren, Walter Rutland «Bucky» Harris, var offiser i det amerikanske marinekorpset og tjenestegjorde under Andre verdenskrig og i Koreakrigen der han satt som krigsfange. Harris skrev «Bang the Drum Slowly» (på albumet *[[Red Dirt Girl]]*) til minne om faren. som døde i 1993, 72 år gammel. Moren Eugenia (Murchison) Harris var hjemmeværende. Harris har en eldre bror, Walter Rutland Harris Jr. 

Barneårene ble tilbrakt i Greensboro, North Carolina, og Woodbridge, Virginia. Som 16-åring fikk hun sin første gitar, en Kay 1160 Deco Note som bestefaren kjøpte for 30 dollar hos en pantelåner. Harris var beste elev i sitt kull på high school. Harris fikk et stipend og studerte drama ved University of North Carolina i Greensboro, North Carolina 1965-1967. 

Hun flyttet til New York i 1968 og arbeidet blant annet som servitør. Hennes første album floppet, og plateselskapet gikk konkurs. På 1960-tallet vant hun to ganger skjønnhetskonkurranse for tenåringer i North Carolina. Hun ble blant annet kåret til Miss Woodbridge Som ung og hadde lite inntekt arbeidet hun periodevis som servitør og modell på en kunstskole. I perioder som alenemor hadde hun så lite inntekt at hun måtte få sosialhjelp for å få råd til mat. Etter skilsmisse fra Slocum flyttet hun inn hos foreldrene i Maryland.

Harris har vært gift tre ganger: 
* Tom Slocum 1969-1970.
* Brian Ahern 1977-1984.
* Paul Kennerley 1985-1993.

## Karriere

Hennes første idoler var Bob Dylan, Joan Baez, Dolly Parton, Waylon Jennings, Johnny Cash, Son House, The Carter Family, Judy Collins, Peter, Paul and Mary, Pete Seeger, Robert Johnson, Mance Lipscomb og Woody Guthrie. Harris hadde opprinnelig ikke sans for country og syntes det hørtes dumt og overdrevent sentimentalt ut. Hun var også inspirert av ledende bluegrassmusikere som Ralph Stanley og Flatt & Scruggs. 

Harris medvirket som backingvokalist på Dylans *[[Desire (album)|Desire]]* og hennes bidrag var så vellykket at Dylan fremhevet Harris stemme i sluttmiksingen. På 1960-1970-tallet var Harris med som backingmusiker for Townes Van Zandt og Harris' versjon av hans «Pancho and Lefty» gikk til topps på Billboard-listen. 

### Gram Parsons
Gram Parsons var hennes mentor tidlig i karrieren. Parsons var på utkikk etter en kvinnelig sanger til sitt første soloalbum, og de to ble kjent i 1971 i Washington D.C. gjennom Chris Hillman. Det var særlig gjennom Parsons at Harris gikk over til country. Parsons var allerede kjent gjennom The Flying Burrito Brothers og medvirkning på The Byrds' *Sweetheart of the Rodeo*. Harris var praktisk talt ukjent da hun begynte som backingsanger for Parsons. Harris turnerte deretter med Parsons. Mens hun turnerte med Parson, ble hun kjent med Linda Ronstadt, som anbefalte Harris for plateselskapet Warner der hun signerte kontrakt og ut sitt andre album i 1975. Parsons påvirket også The Eagles og Elvis Costello. *GP* (1973) og *Grievous Angel* (1974) innspilt av Parsons og Harris sammen regnes som klassikere innenfor country-rock. Costello ble imponert av albumet *GP* og begynte å følge med på Harris' utgivelser; Costello er en av hennes langvarige fans. De har opptrådt sammen ved noen anledninger. 

### Etter Parsons
Parsons død i 1973 var et stort tilbakeslag for Harris som regner Parsons som viktig læremester. «Boulder to Birmingham» (1975) handler om tiden etter Parsons.****  Etter Parsons død videreførte Harris hans arbeid og brukte hans backingband kalt The Hot Band på turne og ved studioinnspillinger. Harris oppdaget talenter som Rodney Crowell, Albert Lee og Ricky Skaggs.  

I 1974 dannet Harris sitt første band, Angel Band med blant andre James Burton, Ron Tutt og Glen D. Hardin. Hun skrev kontrakt med Warner Bros. og innledet langvarig samarbeid med Brian Ahern som fast produsent. Musikken hennes på 1970-tallet appellerte særlig til country-publikum, men betydelig interesse også fra rocke-interesserte. Da hun opptrådt i Oslo i 1978 var publikum svært sammensatt.

Sammen med Dolly Parton og Linda Ronstadt dannet hun den såkalte Queenston Trio som ga ut albumet *Trio* i 1987. *Rolling Stone* regner dette albumet som en countryklassiker. De spilte blant annet inn «To Know Him Is to Love Him» av Phil Spector.

"Boulder to Birmingham" (av Harris og Bill Danoff) er en annen av hennes signaturlåter. Med roots-bølgen fra 1980 ble  country mer akseptert blant ungt og voksent rockepublikum. Harris og andre etablerte artister som Johnny Cash og Willie Nelson ble da oppdaget av en ny generasjon.

*Wrecking Ball* (1995) ble produsert i samarbeid med Daniel Lanois og omfattet sanger av blant andre Neil Young, Lucinda Williams, Bob Dylan og Anna McGarrigle. Hun vant Grammy for *Wrecking Ball* som beskrives som et comeback og mindre countrypreget enn tidligere album. *Red Dirt Girl* (2000) er et av få album der hun hovedsakelig skrev all musikken selv (det forrige var *The Ballad of Sally Rose* fra 1985). Anmeldelsen i *[[The Guardian]]* beskrev albumet som «superb» (utsøkt). *EW.com* skrev at albumet «shimmers with poetic imagery and soul». *The Independent* skrev at albumet er slående og fylt med kraft, lidenskap og poesi. Sangen «My Ántonia» viser til romanen *My Ántonia* (1918) av Willa Cather.

I 1999 medvirket hun på John Prines album *In spite of ourselves*.

Det norsk tidsskriftet *[[Beat (magasin)|Beat]]* regner *Luxury Liner*, *At the Ryman* og *Cowgirl's Prayer* blant hennes beste. Billboard regner «Wayfaring Stranger», «Beneath Still Waters» og «Two More Bottles of Wine» som hennes beste sanger.

## Diskografi

### Studioalbum (solo)
# *[[Gliding Bird]]* (Jubilee) 1969
# *[[Pieces of the Sky]]* (Reprise/Warner Bros.) 1975
# *[[Elite Hotel]]* (Reprise/Warner Bros.) 1975
# *[[Luxury Liner]]* (Warner Bros.) 1977
# *[[Quarter Moon in a Ten Cent Town]]* (Warner Bros.) 1978
# *[[Blue Kentucky Girl]]* (Warner Bros.) 1979
# *[[Light of the Stable]]* (Warner Bros.) 1980
# *[[Roses in the Snow]]* (Warner Bros.) 1980
# *[[Evangeline (Emmylou Harris-album)|Evangeline]]* (Warner Bros.) 1981
# *[[Cimarron (Emmylou Harris-album)|Cimarron]]* (Warner Bros.) 1981
# *[[White Shoes]]* (Warner Bros.) 1983
# *[[The Ballad of Sally Rose]]* (Warner Bros.) 1985
# *[[Thirteen (Emmylou Harris-album)|Thirteen]]* (Warner Bros.) 1986
# *[[Angel Band (album)|Angel Band]]* (Warner Bros.) 1987
# *[[Bluebird (Emmylou Harris-album)|Bluebird]]* (Reprise/Warner Bros.) 1989
# *[[Brand New Dance]]* (Reprise/Warner Bros.) 1990
# *[[Cowgirl's Prayer]]* (Elektra/Warner Bros.) 1993
# *[[Wrecking Ball (Emmylou Harris-album)|Wrecking Ball]]* (Asylum/Warner Bros.) 1995
# *[[Red Dirt Girl]]* (Nonesuch/Warner Bros.) 2000
# *[[Stumble into Grace]]* (Nonesuch/Warner Bros.) 2003
# *[[All I Intended to Be]]* (Nonesuch) 2008
# *[[Hard Bargain (Emmylou Harris-album)|Hard Bargain]]* (Nonesuch) 2011

### Livealbum
# *[[Last Date (Emmylou Harris-album)|Last Date]]* (Warner Bros.) 1982
# *[[At the Ryman]]*, Harris and the Nash Ramblers (Warner Bros.) 1992
# *[[Spyboy (album)|Spyboy]]* (Eminent) 1998
# *[[Ramble in Music City: The Lost Concert]]* (med The Nash Ramblers) 2021

### Samlealbum
# **' (Reprise) 1978
# ''[[Her Best Songs]]'' (K-tel) 1980
# ''[[Profile II: The Best of Emmylou Harris]]'' (Warner Bros.) 1984
# ''[[Songs of the West (Emmylou Harris-album)|Songs of the West]]'' (Warner West) 1994
# ''[[Duets (Emmylou Harris album)|Duets]] (Reprise Records) 1990
# ''[[Songs of the West (Emmylou Harris album)|Songs of the West]]'' ([[Warner Records|Warner Western]]) 1994
# ''[[Portraits (Emmylou Harris-album)|Portraits]]'' (3-CD box set) (Warner Archives) 1996
# ''[[Singin' with Emmylou, Vol. 1]]'' (Raven Records) 2000
# ''[[Anthology (Emmylou Harris)|Anthology: The Warner/Reprise Records]]'' ([[Rhino Records|Rhino]]) 2001
# ''[[Producer's Cut]]'' (Warner Bros. Records) 2002
# ''[[Singin' with Emmylou, Vol. 2]]'' (Raven Records) 2003
# ''[[The Very Best of Emmylou Harris: Heartaches & Highway]]'' (Rhino Records) 2005
# **' (Rhino Records) 2007

### Andre album
# *[[Trio (Dolly Parton, Linda Ronstadt & Emmylou Harris-album)|Trio]]* (med Dolly Parton og Linda Ronstadt) (Warner Bros.) 1987
# *[[Duets (Emmylou Harris-album)|Duets]]*  (Reprise) 1990
# *[[Trio II]]* (med Dolly Parton og Linda Ronstadt) (Elektra) 1998
# *[[Western Wall: The Tucson Sessions]]* (med Linda Ronstadt) (Elektra) 1999
# *[[All the Roadrunning]]* med Mark Knopfler (Warner Bros.) 2006
# *[[Real Live Roadrunning]]* med Mark Knopfler (Warner Bros.) 2006
# *[[The Complete Trio Collection]]* (med Dolly Parton og Linda Ronstadt)(Warner Bros.) 2016
# *[[Old Yellow Moon]]* med Rodney Crowell (Nonesuch) 2013
# *[[The Traveling Kind]]* med Rodney Crowell (Nonesuch) 2015
# **' (med Dolly Parton og Linda Ronstadt)(Warner Bros.) 2016

=== Singler (utvalg) ===
*Topp 10 på Hot Country Songs
* «If I Could Only Win Your Love» #4 (1975)
* «Together Again» #1 (1976)
* «One of These Days» #3 (1976)
* «Sweet Dreams» #1 (1976)
* «[[You Never Can Tell|C'est La Vie]]» #6 (1977)
* «Making Believe» #8 (1977)
* «To Daddy» #3 (1977)
* «Two More Bottles of Wine» #1 (1978)
* «[[Save the Last Dance for Me]]» #4 (1979)
* «Blue Kentucky Girl» #6 (1979)
* «Beneath Still Waters» #1 (1980)
* «The Wayfaring Stranger» #7 (1980)
* «Mister Sandman» #10 (1981)
* «If I Needed You» (med Don Williams) #3 (1981)
* «Tennessee Rose» #9 (1982)
* «Born to Run» #3 (1982)
* «(Lost His Love) On Our Last Date» #1 (1982)
* «[[I’m Moving On]]» #5 (1983)
* «In My Dreams» #9 (1984)
* «Pledging My Love» #9 (1984)
* «White Line» #6 (1985)
* «Heartbreak Hill» #8 (1988)

=== Singler sammen med Linda Ronstadt (utvalg) ===
* Topp 50 på "Hot Country Songs"
* «The Sweetest Gift» ¤12 (1976)
* «[[To Know Him Is to Love Him]]» #1 (1987)
* «Telling Me Lies» # 3 (1987)
* «Those Memories of You» #5 (1987)
* «Wildflowers» #6 (1988)

=== Singler sammen med andre artister ===
* Topp 50 på "Hot Country Songs"
* «Hangin' On» med Vern Gosdin #16 (1976)
* «Yesterday's Gone» med Vern Gosdin #9 (1977)
* «Play Together Again, Again» med [[Buck Owens]] #11 (1979)
* «That Lovin' You Feeling Again» med [[Roy Orbison]] #6 (1980)
* «Wild Montana Skies» med [[John Denver]] #14 (1983)
* «Thing About You» med Southern Pacific #14 (1985)
* «We Believe in Happy Endings» med Earl Thomas Conley #1 (1988)
* «Not Me» med Keni Thomas og Vince Gill #47 (2005)

== Priser og utmerkelser (utvalg) ==
Harris er medlem av [[Grand Ole Opry]] og ble innlemmet i [[Country Music Hall of Fame]] i 2008.

**Grammy Awards**
# Best Country Vocal Performance, Female for ''[[Elite Hotel]]'' 1977
# Best Country Vocal Performance, Female for ''[[Blue Kentucky Girl]]'' 1980
# Best Country Performance by a Duo or Group with Vocal for ''That Lovin' You Feelin' Again'' (med [[Roy Orbison]]) 1981
# Best Country Vocal Performance, Female for ''In My Dreams'' (1985)
# Best Country Performance by a Duo or Group with Vocal for ''Trio'' (med [[Dolly Parton]] og [[Linda Ronstadt]]) 1987
# Best Country Performance by a Duo or Group with Vocal for ''At the Ryman'' (med Nash Ramblers) 1992
# Best Contemporary Folk Album for ''Wrecking Ball'' 1995
# Best Country Collaboration with Vocals for ''Same Old Train'' (med [[Alison Krauss]], Clint Black, [[Dwight Yoakam]], [[Earl Scruggs]], [[Joe Diffie]], Marty Stuart, [[Merle Haggard]], Pam Tillis, Patty Loveless, [[Randy Travis]], [[Ricky Skaggs]] & Travis Tritt) 1998
# Best Country Collaboration with Vocals for ''After the Gold Rush'' (med [[Dolly Parton]] og [[Linda Ronstadt]]) 2000
# Best Contemporary Folk Album for ''Red Dirt Girl'' (2001)
# Album of the Year for ''O Brother, Where Art Thou?'' sammen med diverse artister 2002
# Best Female Country Vocal Performance for ''The Connection'' 2006
# Best Americana Album for ''Old Yellow Moon'' sammen med Rodney Crowell 2014
# Lifetime Achievement Award 2018

**Country Music Association Awards**  
# Female Vocalist of the Year 1980
# Vocal Event of the Year for ''Trio'' sammen med Dolly Parton og Linda Ronstadt 1988
# Album of the Year for ''O Brother, Where Art Thou?'' med diverse artister 2001

**Academy of Country Music Awards**
# Album of the Year  for ''Trio''sammen med Dolly Parton og Linda Ronstadt 1987
# Cliffie Stone Pioneer Award 2011

**International Bluegrass Music Association Awards**
# Album of the Year for ''O Brother, Where Art Thou?'' 2001
# Album of the Year for ''Down from the Mountain'' 2002
# Recorded Event of the Year for ''Will the Circle Be Unbroken, Volume III'' 2003
# Album of the Year for ''Livin', Lovin', Losin': Songs of the Louvin Brothers'' 2004
# Recorded Event of the Year for ''Livin', Lovin', Losin': Songs of the Louvin Brothers'' 2004

**Americana Music Association Awards*'
# Lifetime Achievement Award for Performance 2002
# Duo/Group of the Year sammen med Rodney Crowell 2013
# Artist of the Year 2013
# Album of the Year for *Old Yellow Moon'' sammen med Rodney Crowell 2013
# Duo/Group of the Year sammen med Rodney Crowell 2016

## Referanser


## Eksterne lenker
* 
* 
* 
*